Rene Zahkna

Rene Zahkna (sündinud 2. oktoobril 1994 Võrus) on eesti laskesuusataja.

Ta on lõpetanud 2015. aastal Audentese Spordigümnaasiumi Otepää filiaali. Laskesuusatamisega hakkas tegelema 2006. aastal Võru Spordikoolis. Ta on treeninud Asko Saarepuu, Hillar Zahkna, Tõnu Pääsukese, Ilkka Luttuneni, Indrek Tobrelutsu ja Fjodor Svoboda juhendamisel. Zahkna on tegelnud ka judo, jalgpalli, võrkpalli ja kergejõustikuga.

 Karjäär ja saavutused 

 Karjäär juuniorina 
Rene Zahkna võitis 2012. aasta jaanuaris Innsbruckis toimunud noorte taliolümpiamängudel hõbemedali 7,5 km distantsil ja 10 km jälitussõidus.

2013. aastal Austrias Obertilliachis toimunud laskesuusatamise noorte ja juunioride maailmameistrivõistlustel võitis ta 7,5 km sprindis pronksmedali. 10 km jälitussõiduga tõusis ta koha võrra ja võitis hõbemedali. Kuldmedali võitnud ameeriklasele Sean Dohertyle kaotas Zahkna 28 sekundiga.

29. jaanuaril 2014 tuli Tšehhis Nové Městos Rene Zahkna 15 km individuaaldistantsil laskesuusatamise juunioride Euroopa meistriks. Zahkna läbis distantsi ühe trahviminutiga. Zahkna edestas teiseks tulnud venelast Ivan Alehhinit 21,7 ja kolmanda koha saanud ukrainlast Artjom Tištšenkot 27,8 sekundiga. 3. veebruaril saavutas Eesti juunioride võistkond Nové Městos laskesuusatamise Euroopa meistrivõistlustel segateatesõidus pronksmedali. Võistluse võitis Ukraina (0+12; 1:14.32,0), kellele 14,1 sekundit kaotas Venemaa (1+12). Kolmandana ületas lõpujoone Eesti (2+12; +3.31,9). Eestit esindasid Meril Beilmann, Tuuli Tomingas, Johan Talihärm ja Rene Zahkna. Zahkna küll pidi viimasest tiirust küll minema kahele trahviringile, aga eksisid ka konkurendid ja Zahkna suutis hoida pronksipositsiooni.

28. jaanuaril 2015 Otepääl toimunud IBU laskesuusatamise Euroopa meistrivõistlustel sai Zahkna meesjuunioride 15 km pikkusel tavadistantsil teise koha. Kulla võitis prantslane Aristide Begue, kes edestas Zahknat 1.19,0ga. Eestlane eksis tiirudes kaks korda, Begue laskis puhtalt. 1. veebruaril peeti meesjuunioride jälitussõit, kus Rene Zahkna sai teise koha. Zahkna eksis kokku kahel lasul ja kaotas võitjaks tulnud Eduard Latõpovile 4,6. sekundiga.

 Karjäär täiskasvanuna 
13. märtsil 2014 tegi Rene Zahkna MK-sarjas debüüdi Soomes Kontiolahtis meeste 10 km sprindis ja sai 68. koha. Zahkna näitas oma esimesel MK-sarja võistlusel tiirus külma närvi ja kindlat kätt ning tabas kõik märgid. Suusatamiskiiruses ta parematega konkureerida ei suutnud ja kaotas võitjaks tulnud norralasele Johannes Thingnes Bøle 2.49,5ga. Ka Bø ei eksinud tiirus kordagi.

Zahkna tegi MM-debüüdi laskesuusatamise MM-il Kontiolahtis, kus Eesti teatevõistkond koosseisus Kauri Kõiv, Kalev Ermits, debüüdi teinud Rene Zahkna ja Roland Lessing saavutas 4 x 7,5 km teatesõidus 15. koha.

Rene Zahkna tegi Ruhpoldingus sõidetud 20 kilomeetri distantsil oma karjääri parima etteaste maailma karikasarjas, saavutades 34. koha ja elu esimesed MK-sarja punktid.

Olümpiamängudel saavutatud parimad individuaalsed kohad on 2022. aasta taliolümpiamängudel Pekingis 10 km sprindis 50. koht ja 12,5 km viitstardiga sõidus samuti 50. koht. 

Maailmameistrivõistluste parimad tulemused on 2020. aastal Anterselvas 20 km distantsil 35. koht, 2021. aastal Pokljukas 20 km distantsil 33. koht ja 2024. aastal Nové Město na Moravěs 10 km sprindi 36. koht. Euroopa meistrivõistlustel on ta tulnud 2020. aastal Minskis Raubitšis supersprindis 25. kohale ja 2018. aastal Itaalias Val Ridannas segapaaride teatesõidus koos Regina Ojaga 4. kohale.

Zahkna on võitnud aastatel 2016–2024 Eesti meistrivõistlustel 6 kuld-, 8 hõbe- ja 2 pronksmedalit. Lisaks on ta tulnud 2017–2023 8 korral Eesti meistriks ka suvebiatlonis ning 2013. ja 2024. aastal murdmaasuusatamises teatesõidus. Ta on valitud Eesti parimaks meeslaskesuusatajaks aastatel 2020–2023.

 Laskesuusatamise maailma karikasari 

 Maailma karikasarja etappide punktikohadRene Zahkna. Eesti spordi biograafiline leksikon.

Jrk-nrKohtAastaKuupäevVõistluskohtRiikAla1.34. 2016 13. jaanuar  Ruhpolding 20 km eraldistart2.40. 2016 23. jaanuar Anterselva 12,5 km jälitussõit3.34. 2017 2. detsember Östersund 10 km sprint4.39. 2019 26. jaanuar Anterselva 12,5 km viitstart5.38. 2019 15. veebruar Soldier Hollow 10 km sprint6.29. 2019 16. veebruar Soldier Hollow 12,5 km viitstart7.35. 2020 19. veebruar Anterselva 20 km8.40. 2021 14. veebruar Pokljuka 12,5 km viitstart9.38. 2021 22. jaanuar Anterselva 20 km10.33. 2021 17. veebruar Pokljuka 20 km11.24. 2022 20. jaanuar Anterselva 20 km12.17. 2022 7. jaanuar Oberhof 10 km sprint13.35. 2022 9. detsember Hochfilzen 10 km sprint14.27. 2023 4. märts Nové Město na Moravě 12,5 km viitstart15.19. 2023 2. märts Nové Město na Moravě 10 km sprint16.36. 2023 26. november Östersund 20 km 17.39. 2024 14. jaanuar Ruhpolding 12,5 km viitstart18.34. 2024 18. jaanuar Anterselva 15 km19.33. 2024 10. märts Soldier Hollow 12,5 km viitstart

 Suvebiatloni maailmameistrivõistlused 

Jrk-nrKohtAastaKuupäevVõistluskohtRiikAla1.4. 2016 26. august Otepää segateatesõit2.22. 2016 27. august Otepää 10 km sprint3.24. 2016 28. august Otepää 12,5 km viitstart4.8. 2018 24. august Nové Město na Moravě segateade5.9. 2018 25. august Nové Město na Moravě 10 km sprint6.14. 2018 26. august Nové Město na Moravě 12,5 km viitstart7.16. 2022 26. august Ruhpolding supersprint8.7. 2022 27. august Ruhpolding 7,5 km sprint9.5. 2022 28. august Ruhpolding 12,5 km ühisstart10.13. 2023 25. august Brezno-Osrblie supersprint11.8. 2023 27. august Brezno-Osrblie 12,5 km ühisstart12.10. 2024 23. august Otepää supersprint13.15. 2024 24. august Otepää 7,5 km sprint14.1. 2024 25. august Otepää 12,5 km ühisstart

Isiklikku
Rene Zahkna on endise laskesuusataja ja praeguse treeneri Hillar Zahkna poeg.

 Viited 


 Välislingid 


Rene Zahkna: Minu töö on tekitada teistele häid võimalusi.jalgpall.ee, 24. juuli 2019.  
Rene Zahkna läheneb juubelile: vastu tahtmist ma nii kaua ei võistleks. sport.err.ee, 18. jaanuar 2024. 
Maailmameister Rene Zahkna: saan aru, kui haruldane on Eesti spordis selline asi. Totter oleks mitte tähistada! Õhtuleht, 25. august 2024.

Kategooria:Eesti laskesuusatajad
Kategooria:Sündinud 1994